Tampin, Negeri Sembilan

Daerah Tampin merupakan salah sebuah daerah di Negeri Sembilan, Malaysia. Daerah ini terletak di tenggara Negeri Sembilan bersempadan dengan daerah Jempol dan Kuala Pilah di utara, Rembau di barat, negeri Johor di timur dan negeri Melaka di selatan. Daerah ini berkeluasan 878 kilometer persegi dan mempunyai penduduk seramai 88,123 orang pada tahun 2020.

 Pentadbiran 
Daerah Tampin ditadbir oleh Majlis Daerah Tampin dan berpusat di Tampin serta dibahagikan kepada tujuh mukim. Terdapat dua bandar dan sembilan pekan dalam daerah ini.
tiada|thumb|315x315px|Peta daerah Tampin
 Mukim Ayer Kuning
 Mukim Gemas
 Mukim Gemencheh
 Mukim Kebu
 Mukim Repah
 Mukim Tampin Tengah
 Mukim Tebong

 Bandar dan pekan 
 Bandar Gemas
 Bandar Tampin
 Pekan Air Kuning Selatan
 Pekan Batang Melaka
 Pekan Gemencheh
 Pekan Repah
 Pekan Tampin Tengah
 Pekan Air Kuning
 Pekan Pasir Besar
 Pekan Repah Permai
 Pekan Repah Jaya

Dari segi pentadbiran adat, daerah Tampin diperintah oleh dua luak yang berbeza, di mana Tebong, Keru, Repah dan Tampin Tengah diperintah oleh Tunku Besar Tampin sebagai Wilayah Adat Tampin, manakala Gemencheh, Ayer Kuning dan Pasir Besar (Gemas) merupakan tiga luak yang bernaung di bawah Johol.

 Geografi 
Daerah Tampin merupakan salah sebuah daripada 7 daerah yang terdapat dalam Negeri Sembilan. Secara geografi, sebahagian besar kawasan tanah pamah di daerah Tampin terletak di sebelah timur Banjaran Titiwangsa berbanding di sebelah barat, menjadikan daerah ini sebahagian daripada Negeri Sembilan timur, bersama-sama daerah Kuala Pilah, daerah Jempol dan daerah Jelebu. Gunung Tampin, iaitu penghujung selatan Banjaran Titiwangsa juga terletak di daerah ini, berhampiran dengan bandar Tampin.

Daerah Tampin bersempadan dengan daerah Kuala Pilah dan Jempol di utara, daerah Rembau di barat, daerah Segamat dan daerah Tangkak, Johor di timur dan daerah Alor Gajah dan daerah Jasin, Melaka di selatan.

 Iklim 
Iklim di daerah ini ialah iklim khatulistiwa (Af). Purata suhu ialah . Bulan Mei merupakan bulan yang paling panas di kawasan ini dengan suhu mencecah . Bulan Disember dikategorikan sebagai bulan paling sejuk dengan suhu  . Purata kerpasan di Tampin adalah 2045.2 milimeter pertahun. Bulan November merupakan bulan paling tinggi kerpasan dengan 228.4 milimeter manakala bulan yang paling rendah pula Februari dengan 88.3 milimeter.

 Demografi 
Berdasarkan bancian Malaysia 2020 jumlah penduduk di Daerah Tampin ialah seramai 88,123 orang dengan kepadatan penduduk 104 orang perkilometer persegi yang dikategorikan sebagai taburan penduduk padat. Lebih separuh penduduk di daerah ini merupakan Bumiputera, membentuk 62 peratus penduduk. Kaum kedua terbesar merupakan kaum Cina diikuti India. Sebanyak lima peratus penduduk merupakan bukan warganegara.https://www.dosm.gov.my/mycendash/

Nisbah penduduk lelaki kepada penduduk wanita ialah 113:100. Terdapat 27,086 tempat kediaman dengan sebanyak 22,233 isi rumah. Purata saiz isi rumah pula dicatatkan seramai empat orang dalam sebuah rumah. Lebih 55 ribu penduduk dalam kalangan umur bekerja, 25 ribu dalam golongan muda dan selebihnya enam ribu orang merupakan warga tua.
KewarganegaraanKaumJumlahWarganegara MalaysiaBumiputera52,091Cina19,342India11,614Lain-lain242Bukan warganegaraN/A4,834

 Agama 
Majoriti penduduk di daerah Tampin beragama Islam yang terdiri daripada penduduk berbangsa Melayu dan beberapa etnik lain. Agama kedua terbesar merupakan agama Buddha yang kebanyakannya dianuti penduduk berbangsa Cina. Agama ketiga terbesar merupakan agama Hindu yang majoritinya terdiri daripada penduduk berbangsa India. Penduduk berbangsa bumiputera lain dan etnik yang lain terdiri daripada mereka yang menganut Kristian dan beberapa agama lain serta tidak beragama.
AgamaJumlahIslam54,492Buddha19,453Hindu11,427Kristian2,224Lain-lain291Tidak beragama236Tidak diketahui0

 Sistem perhubungan 
Daerah Tampin boleh dihubungkan dengan daerah lain di sekitarnya dengan jaringan laluan persekutuan. Antara laluan persekutuan yang menjadi jalan raya utama di daerah ini ialah Laluan Persekutuan 1  yang menghubungkannya ke Rembau, Seremban dan utara, dan Laluan Persekutuan 9  yang menghubungkannya dengan Kuala Pilah dan Jelebu, seterusnya ke Pahang. Daerah Tampin boleh dihubungkan dengan negeri Melaka melalui Laluan-laluan Persekutan 61  dan 19 .

Daerah Tampin juga boleh dihubungkan dengan utara Semenanjung Malaysia melalui perkhidmatan tren eletrik ETS yang bermula di Gemas. Di stesen Gemas juga negeri-negeri Pantai Timur dapat dihubungkan dengan daerah ini melalui Laluan KTM Pantai Timur.

Politik
Pihak Berkuasa Tempatan (PBT)
Kawasan di dalam daerah Tampin ditadbir oleh Majlis Daerah Tampin. 

Ahli Parlimen
Ahli Parlimen 
YB Dato' Mohd Isam Mohd Isa

Ahli Dewan Undangan Negeri (ADUN)
ADUN 
YB Tuan Ridzuan Ahmad

ADUN 
YB Tuan Suhaimizan Bizar

ADUN 
YB Tuan Veerapan Superamaniam

 Rujukan 
Air Kuning
Daerah sempadan

Kategori:Sempadan Johor–Negeri Sembilan
Tampin